Miriam Neureuther

Miriam Neureuther (o.s. Gössner, s. 21. kesäkuuta 1990) on saksalainen uransa lopettanut maastohiihtäjä. 

Neureuther kilpaili ampumahiihdossa vuosina 2009-2017, ja maastohiihdossa vuosina 2007-2016.

 Ampumahiihto 

Neureuther voitti ampumahiihdon junioreiden MM-kilpailuissa kultaa viestissä Ruhpoldingissa 2008 sekä kultaa takaa-ajossa, hopeaa pikamatkalla ja pronssia viestissä Canmoressa 2009.

Ampumahiihdon maailmancupissa Neureuther saavutti ensimmäisen palkintosijansa kaudella 2010–2011 oltuaan toinen Östersundin sprinttikilpailussa joulukuussa 2010. Kaksi päivää myöhemmin hän oli toinen takaa-ajokilpailussa. Samalla kaudella hän sijoittui toiseksi Fort Kentin sprinttikilpailussa. Hanty-Mansijskin MM-kilpailuissa 2011 hän oli sprintissä yhdeksäs, takaa-ajossa seitsemäs ja yhteislähdössä 14:s. Naisten viestissä hän voitti kultaa. Ruhpoldingin MM-kisoissa 2012 hän hiihti kolmannen osuuden Saksan mestarijoukkueessa.

Kaudella 2012–2013 Neureuther sijoittui toiseksi Pokljukan sprinttikilpailussa joulukuussa 2012 ja saavutti takaa-ajossa uransa ensimmäisen maailmancup-voiton. Yhteislähtökilpailussa hän oli toinen. Neureuther voitti samalla kaudella Oberhofin ja Ruhpoldingin sprinttikilpailut. Nové Měston MM-kilpailuissa 2013 hän oli sprintissä ja yhteislähdössä kuudes. Hanty-Mansijskin sprinttikilpailussa hän sijoittui kolmanneksi. Maailmancupin kokonaiskilpailussa hän oli yhdeksäs.

Kaudella 2015–2016 Neureuther sijoittui kolmanneksi Hochfilzenin pikakilpailussa.

 Neureuther ampumahiihdon maailmancupissa 

 Kaudet Voitot Palkintokorokkeella Osakilpailut 2009-2017  3  10  142

 Päivä Kilpailupaikka Maa Matka Sijoitus 3. joulukuuta 2010  Östersund    7,5 km pikakilpailu  2. 5. joulukuuta 2010  Östersund    10 km takaa-ajo  2. 11. helmikuuta 2011 Fort Kent   7,5 km pikakilpailu  2. 14. joulukuuta 2012  Pokljuka    7,5 km pikakilpailu  2. 15. joulukuuta 2012  Pokljuka    10 km takaa-ajo  1. 16. joulukuuta 2012 Pokljuka   yhteislähtö  2. 5. tammikuuta 2013  Oberhof    7,5 km pikakilpailu  1. 11. tammikuuta 2013  Ruhpolding    7,5 km pikakilpailu  1. 14. maaliskuuta 2013 Hanty-Mansijsk   7,5 km pikakilpailu  3. 11. joulukuuta 2015 Hochfilzen   7,5 km pikakilpailu  3.

 Maastohiihto 

Maastohiihdossa Neureuther edusti Saksaa aikuisten arvokilpailuissa ensimmäisen kerran Liberecin MM-kilpailuissa 2009. Hän hiihti kolmannen osuuden hopeaa saaneessa viestijoukkueessa ja oli lisäksi 20.  sprinttikilpailussa. Vancouverin olympialaisissa 2010 hän sijoittui 10 kilometrin vapaan hiihtotavan kilpailussa sijalle 21 ja oli mukana Saksan hopeaa saavuttaneessa viestijoukkueessa. Val di Fiemmen MM-kilpailuissa 2013 hän oli 10 kilometrin vapaan hiihtotavan kilpailussa neljäs. Maastohiihdon maailmancupin osakilpailussa hän on ollut parhaimmillaan Lahden 4x5 km viestissä toinen maaliskuussa 2010 ja henkilökohtaisessa kilpailussa Rybinskin sprintissä viides tammikuussa 2010. Tour de Ski -kiertueella vuonna 2010 Neureuther sijoittui vapaan hiihtotavan prologissa viidenneksi.

 Neureuther maastohiihdon maailmancupissa 

 Kaudet Voitot Palkintokorokkeella Osakilpailut 2009-2010  0  0  9

 Päivä Kilpailupaikka Maa Matka Sijoitus 7. maaliskuuta 2010  Lahti    4x5 km viesti  2.

 Yksityiselämä 

Neureuther meni naimisiin alppihiihtäjä Felix Neureutherin kanssa joulukuussa 2017. Heille syntyi lapsi lokakuussa 2017.

 Lähteet 

 Aiheesta muualla 

Luokka:Saksalaiset ampumahiihtäjät
Luokka:Saksalaiset maastohiihtäjät
Luokka:Saksalaiset olympiamitalistit
Luokka:Vuonna 1990 syntyneet
Luokka:Elävät henkilöt